Diari Oficial de la Generalitat Valenciana


Sumari del DOGV 7677, del 14-12-2015 (2015/9892)

RESOLUCIÓ de 10 de novembre de 2015, de la Conselleria d'Educació, Investigació, Cultura i Esport, per la qual es modifica l'autorització de l'escola infantil municipal denominada Infants, d'Alzira, sense variació de la configuració final autoritzada.
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7677

Data del DOGV
:   14-12-2015

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2015/9892


Data del document
:   10-11-2015

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * Alzira
    * centre d'ensenyament

RESOLUCIÓ de 10 de novembre de 2015, de la Conselleria d'Educació, Investigació, Cultura i Esport, per la qual es modifica l'autorització de l'escola infantil municipal denominada Infants, d'Alzira, sense variació de la configuració final autoritzada. [2015/9892]  
L'expedient s'ha iniciat a instàncies del representant de l'Ajuntament d'Alzira, entitat titular de l'escola infantil municipal denominada Infants, situada al carrer Trafalgar, 67, d'Alzira (València), i amb número de codi 50565461, que sol·licita la modificació de l'autorització de l'escola infantil, sense variació de la configuració final autoritzada.  
  
Per Resolució de 29 de maig de 2015, de la Conselleria d'Educació, Cultura i Esport, es modifica el conveni de creació per canvi d'ús de les unitats autoritzades, a la mencionada escola, que queda configurada amb 3 unitats d'Educació Infantil de primer cicle i 43 llocs escolars.  
  
La Direcció General de Centres i Personal Docent va declarar, a través d'un informe favorable de data 26 de juny de 2015, l'adequació de les instal·lacions proposades, quant a espais educatius es refereix, al que disposa la legislació aplicable, per la qual cosa la modificació sol·licitada s'ha d'ajustar al que disposa l'article 6.3 del Reial Decret 332/1992, de 3 d'abril (BOE 09.04.1992), sobre autoritzacions de centres docents privats per a impartir ensenyances de règim general no universitàries, modificat pel Reial Decret 131/2010, de 12 de febrer (BOE 12.03.2010).  
  
Vist que la Unitat Tècnica de la Direcció Territorial d'Educació, Investigació, Cultura i Esport de València ha emés un informe favorable en el seu àmbit competencial.  
Vista la Llei Orgànica 8/1985, de 3 de juliol (BOE 04.07.1985), reguladora del dret a l'educació; la Llei Orgànica 2/2006, de 3 de maig, d'Educació (BOE 04.05.2006); el Reial Decret 2/2009, de 9 de gener (DOCV 14.01.2009), del Consell, pel qual s'estableixen els requisits mínims que han de complir els centres que impartisquen el primer cicle de l'Educació Infantil a la Comunitat Valenciana, i el Reial Decret 332/1992, de 3 d'abril (BOE 09.04.1992), sobre autoritzacions de centres docents privats per a impartir ensenyances de règim general no universitàries, modificat pel Reial Decret 131/2010, de 12 de febrer, (BOE 12.03.2010), en defecte de normativa específica per als centres docents públics.  
Vista la proposta del director general de Centres i Personal Docent de data 10 de novembre de 2015, i de conformitat amb la dita proposta, i en exercici de les atribucions que em confereix l'article 28 de la Llei 5/1983, de 30 de desembre, del Consell, i l'article 4 del Decret 155/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, en virtut de la delegació establida en la Resolució de 26 de març de 2013, resolc:  
  
Primer  
Aprovar la modificació de l'autorització de l'escola que a continuació s'indica en els termes que s'especifiquen:  
Denominació genèrica del centre: escola infantil de primer cicle.  
Denominació específica del centre: Infants.  
Domicili: c/ Trafalgar, 67.  
Localitat: Alzira.  
Província: València.  
Codi: 01667460.  
Titular: Ajuntament d'Alzira.  
Modificació que s'autoritza:  
Canvis en les instal·lacions de l'escola, però sense modificar-ne la configuració final, de manera que el centre quedarà amb la composició següent:  
3 unitats d'Educació Infantil de primer cicle amb 43 llocs escolars, distribuïdes així:  
- 1 unitat per a xiquets d'1-2 anys, amb 13 llocs escolars.  
- 2 unitats per a xiquets d'1-3 anys, amb 30 llocs escolars (2 aules amb 15 llocs escolars per aula).  
Segon  
La present autorització donarà lloc a les corresponents inscripcions en el Registre de Centres Docents de la Comunitat Valenciana.  
  
Tercer  
La present resolució tindrà efectes des de la data en què es dicta; no obstant això, els seus efectes acadèmics fan referència al pròxim curs escolar.  
  
De conformitat amb el que estableixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei reguladora de la jurisdicció contenciosa administrativa, la present resolució, posa fi a la via administrativa, i s'hi podrà interposar en contra un recurs potestatiu de reposició o plantejar directament recurs contenciós administratiu, en els terminis i davant dels òrgans que s'indiquen a continuació:  
  
a) El recurs de reposició ha d'interposar-se davant del conseller d'Educació, Investigació, Cultura i Esport en el termini d'un mes a comptar des de l'endemà de la notificació d'esta resolució.  
b) El recurs contenciós administratiu s'ha de plantejar davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació d'esta resolució.  
Per als interessats que no siguen objecte de notificació els terminis començaran a comptar des l'endemà de la publicació d'esta resolució en el Diari Oficial de la Comunitat Valenciana.  
  
València, 10 de novembre de 2015.- El conseller d'Educació, Investigació, Cultura i Esport, p. d. (R 26.03.2013; DOCV 6993, 28.03.2013), el secretari autonòmic d'Educació i Investigació: José Miguel Soler García.